ai4bharat/Pralekha huggingface dataset:
சிறப்பு சேவைகள் மற்றும் கட்டுரைகள்
பேஸ் X / 2022 / தெரிவு பதவிகளுக்கான  தேர்வுகளை 2022 ஆகஸ்ட்1 முதல், 5 வரை பணியாளர் தேர்வாணையம் நடத்த உள்ளது
பேஸ் X / 2022 / தெரிவு பதவிகளுக்கான  தேர்வுகளை 2022 ஆகஸ்ட் 1 முதல், 5 வரை கணினி அடிப்படையில் பணியாளர் தேர்வாணையம் நடத்த உள்ளது.
இந்த தேர்வுக்கு தென்மண்டலத்தில் 45,773 விண்ணப்பதாரர்கள் அனுமதிக்கப்படுவார்கள். இந்தத் தேர்வுகள் தமிழ்நாட்டில் சென்னை, கோயம்புத்தூர், மதுரை, சேலம், திருச்சிராப்பள்ளி, திருநெல்வேலி, வேலூர் ஆகிய மையங்களில் நடைபெறும்.
தேர்வு நடைபெறும் 5 நாட்களில், ஒவ்வொரு நாளும், 4 ஷிப்டுகளில் தேர்வு நடைபெறும். முதல் ஷிப்டு காலை 9 மணி முதல் 10 மணி வரை, 2-வது ஷிப்டு 11:45 மணி முதல் 12:45 மணி வரை, 3-வது ஷிப்டு பிற்பகல் 02:30 மணி முதல் 03:30 மணி வரை, 4-வது ஷிப்டு மாலை 05:15 மணி முதல் 06:15 மணி வரை.
மின்னணு முறையில் அனுமதி சான்றிதழ்கள் ஆணையத்தின் இணையதளத்திலிருந்து தேர்வாளர்களின் சரியான தேர்வுத் தேதிக்கு 4 நாட்கள் முன்னதாக மட்டுமே பதிவிறக்கம் செய்யமுடியும். இதற்கான விவரங்கள் தேர்வாளர்களுக்கு குறுஞ்செய்தி மற்றும் மின்னஞ்சல் முறையிலும் அனுப்பிவைக்கப்படும்.
கைக்கடிகாரங்கள், புத்தகங்கள், துண்டு காகிதங்கள், சஞ்சிகைகள், மின்னணு சாதனங்கள் போன்றவை கண்டிப்பாக தேர்வுக் கூடத்தில் அனுமதிக்கப்பட மாட்டாது. அவ்வாறு கண்டுபிடிக்கப்பட்டால் தேர்வாளரின் அனுமதி ரத்து செய்யப்படுவதோடு குற்ற நடவடிக்கையும் மேற்கொள்ளப்படும். மேலும், 3 முதல் 7 ஆண்டுகள் வரை ஆணையத்தின் தேர்வுகளை எழுதுவதிலிருந்து தடை செய்யப்படும்.
மின்னணு முறையிலான அனுமதிச் சான்றிதழ் மற்றும் செல்லுபடியாகும் மூல அடையாள சான்றிதழ் இல்லாதவர்கள் கண்டிப்பாக தேர்வுக்கு அனுமதிக்கப்பட மாட்டார்கள். மேலும் விவரங்களை அறிய தென்மண்டல அலுவலகத்தின் 044 – 2825 1139 என்ற தொலைபேசி எண்ணிலோ, 94451 95946 என்ற கைபேசி எண்ணிலோ தொடர்பு கொள்ளலாம்.
கொவிட் -19 குறித்த முன்னெச்சரிக்கை நடவடிக்கையாக புதிய விதிமுறைகளை பின்பற்றுவது அவசியம் என்று பணியாளர் தேர்வாணையம் தென்மண்டல இயக்குநர் திரு கே நாகராஜா வெளியிட்டுள்ள செய்திக் குறிப்பில் தெரிவித்துள்ளார்.
தேர்தல் ஆணையம்
அசாம், கேரளா, புதுச்சேரி, தமிழ்நாடு மற்றும் மேற்கு வங்க சட்டப் பேரவைகளுக்கான பொதுத் தேர்தல், 2021- தேசிய/ மாநில அரசியல் கட்சிகளுக்கான ஒலிபரப்பு/ஒளிபரப்பு நேரம் ஒதுக்கீடு
தற்போதைய கொவிட்-19 பெருந்தொற்று நிலைமை மற்றும் நேரடி தொடர்பில்லா பரப்புரைக்கு அதிகரித்துள்ள தேவை ஆகியவற்றை கருத்தில் கொண்டு, அசாம், கேரளா, புதுச்சேரி, தமிழ்நாடு மற்றும் மேற்கு வங்க சட்டப் பேரவைகளுக்கான பொதுத் தேர்தல்களை முன்னிட்டு, தேசிய மற்றும் அங்கீகாரம் பெற்ற மாநில கட்சிகளுக்கான பிரச்சார ஒலிபரப்பு/ஒளிபரப்பு நேரத்தை இரு மடங்கு அதிகரிக்க பிரசார் பாரதியுடனான ஆலோசனைக்கு பிறகு இந்திய தேர்தல் ஆணையம் முடிவெடுத்துள்ளது.
அசாம், கேரளா, புதுச்சேரி, தமிழ்நாடு மற்றும் மேற்கு வங்க சட்டப் பேரவைகளுக்கான பொதுத் தேர்தல், 2021-க்கான தேசிய/ மாநில அரசியல் கட்சிகளுக்கான ஒலிபரப்பு/ஒளிபரப்பு நேரம் ஒதுக்கீடு தொடர்பான தேர்தல் ஆணையத்தின் 2021 மார்ச் 9-ம் தேதியிட்ட, 437/TA-LA/1/2021/Communication எண்ணுடைய உத்தரவின் நகலை கீழ்காணும் இணைப்பில் காணலாம்.
https://pib.gov.in/PressReleasePage.aspx?PRID=1703515
சுகாதாரம் மற்றும் குடும்ப நலத்துறை அமைச்சகம்
மாவட்ட அளவிலான தரவுகளை உருவாக்குவதற்கு செரோ பரவல் ஆய்வுகளை ஐசிஎம்ஆர் உடன் ஆலோசித்து மேற்கொள்ளுமாறு மாநிலங்களுக்கு மத்திய அரசு அறிவுரை
உள்ளூர் அளவில் பொது சுகாதார தடுப்பு நடவடிக்கைகளை திட்டமிடுவதற்கு அவசியமான செரோ பரவல் ஆய்வுகளை, மாவட்ட அளவிலான தரவுகளை உருவாக்குவதற்கு இந்திய மருத்துவ ஆராய்ச்சி கவுன்சிலுடன் ஆலோசித்து மேற்கொள்ளுமாறு அனைத்து மாநிலங்கள் மற்றும் யூனியன் பிரதேசங்களுக்கு மத்திய அரசு அறிவுறுத்தியுள்ளது. அனைத்து மாநிலங்களின் கூடுதல் தலைமைச் செயலாளர்/ முதன்மைச் செயலாளர்/ சுகாதார செயலாளர்களுக்கு மத்திய சுகாதார செயலாளர் எழுதியுள்ள கடிதத்தில் இந்தத் தகவல் தெரிவிக்கப்பட்டுள்ளது.
இந்திய மருத்துவ ஆராய்ச்சி கவுன்சில் மேற்கொண்ட 4-வது கட்ட தேசிய செரோ பரவல் ஆய்வுகளின் முடிவுகளை மேற்கோள்காட்டி, நிலையான நெறிமுறைகளை இதுபோன்ற ஆய்வுகளில் மேற்கொண்டு, கொவிட்-19 தொற்றுக்கு எதிராக ஆதாரங்களின் அடிப்படையிலான பொது மருத்துவ நடவடிக்கையை வெளிப்படையாக மேற்கொள்வதற்கு, சம்பந்தப்பட்ட மாநிலங்கள்/ யூனியன் பிரதேசங்களுக்கு வழிகாட்டும் வகையில் இந்த ஆய்வுகளின் முடிவுகளை பயன்படுத்துவதற்கு ஏதுவாக இந்திய மருத்துவ ஆராய்ச்சி கவுன்சிலுடன் ஆலோசித்து இந்த ஆய்வுகளை தங்களது மாநிலங்கள்/ யூனியன் பிரதேசங்களில் மேற்கொள்ளுமாறு மத்திய சுகாதார அமைச்சகம் கேட்டுக் கொண்டுள்ளது.
இந்திய மருத்துவ ஆராய்ச்சி கவுன்சில், இந்தியாவின் 70 மாவட்டங்களில் அண்மையில் தேசிய செரோ ஆய்வை மேற்கொண்டது.
தேசிய அளவில் கொவிட் தொற்றின் பரவலை கண்டறிவதற்காக தேசிய ஆய்வை இந்திய மருத்துவ ஆராய்ச்சி கவுன்சில் வடிவமைத்தது. இந்த ஆய்வு முடிவுகள் மாவட்டங்கள் மற்றும் மாநிலங்கள் இடையேயும் செரோ பரவலின் பன்முகதன்மையை பிரதிபலிக்கவில்லை.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1739902
-----
(Visitor Counter : 228
உள்துறை அமைச்சகம்
சுதந்திர தினத்தை முன்னிட்டு மத்திய உள்துறை அமைச்சர் திரு. அமித்ஷா வாழ்த்துக்களைத் தெரிவித்தார்
சுதந்திர தினத்தை முன்னிட்டு மத்திய உள்துறை அமைச்சர் திரு. அமித் ஷா வாழ்த்துக்களைத் தெரிவித்துள்ளார். இந்தியாவின் 74வது சுதந்திர தினத்தை முன்னிட்டு, மத்திய உள்துறை அமைச்சர் இன்று தனது இல்லத்தில் தேசியக் கொடியை ஏற்றினார். திரு அமித் ஷா, தனது வாழ்த்து செய்தியில், “சுதந்திர தினத்தையொட்டி, இந்தியாவின் சுதந்திரத்திற்கு தங்கள் வீரம் மற்றும் தியாகத்துடன் பங்களித்தவர்களுக்கு முன்னால் தலை வணங்குகிறேன், மேலும் நாட்டின் ஒற்றுமை, ஒருமைப்பாடு மற்றும் பாதுகாப்பிற்கான காரணமான, மிக உயர்ந்த தியாகத்தை செய்த அந்த தைரியமான ஆண்களுக்கும் பெண்களுக்கும் எனது மரியாதையை செலுத்துகிறேன் என்று கூறினார்.
திரு அமித் ஷா தொடர்ச்சியான தனது சுட்டுரைகளில், “நமது சுதந்திரப் போராளிகள் கனவு கண்ட சுதந்திரமான, வலுவான மற்றும் தன்னிறைவு கொண்ட இந்தியாவை பிரதமர் திரு. நரேந்திர மோடி உணர்ந்திருப்பதில் இன்று நாங்கள் மிகவும் பெருமைப்படுகிறோம் என்றார். ஒருபுறம் மோடி அரசு ஏழை மற்றும் தாழ்த்தப்பட்ட பிரிவினருக்கு வீட்டுவசதி, மின்சாரம் மற்றும் சுகாதார காப்பீடு ஆகியவற்றை வழங்கியுள்ளது, மறுபுறம் இந்தியா ஒரு சக்திவாய்ந்த தேசமாக உருவெடுத்துள்ளது.”
மேலும், நாட்டு மக்களுக்கு இனிய சுதந்திர தின நல்வாழ்த்துக்கள்." என தெரிவித்த அவர், “இந்த சுதந்திர தினத்தன்று, பிரதம மந்திரி, திரு. நரேந்திர மோடியின் சுயசார்பு பாரதத்தின் கனவை நிறைவேற்றுவோம், மேலும்‘ இந்தியாவில் தயாராகும் ’தயாரிப்புகளை ஏற்றுக்கொள்வதன் மூலம் இந்தியா புதிய வெற்றிகளை அடைய பங்களிப்போம் என அழைப்பு விடுத்தார்.
பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
அகில இந்திய ஓய்வதிய குறைதீர்ப்பு மன்றம் - அமைச்சர் ஜிதேந்தர் சிங் தொடங்கி வைக்கிறார், அனுபவ் விருதுகளையும் அளிக்கிறார்
மத்திய பணியாளர் நலன், பொதுமக்கள் குறைதீர்ப்பு, ஓய்வூதியத் துறைகளின் இணையமைச்சர்  டாக்டர் ஜிதேந்திர சிங் அகில இந்திய ஓய்வூதிய குறைதீர்ப்பு மன்ற நிகழ்ச்சியை தில்லியில் நாளை தொடங்கி வைக்கிறார்.
ஓய்வூதியம், ஓய்வூதியர்களின் நலன் துறை நடத்தும் இந்த குறைதீர்ப்பு மன்ற நிகழ்ச்சி ஓய்வூதியர்களின் நலன்களுக்காக மத்திய அரசு அர்ப்பணிக்கும் சிறந்த ஆளுகையின் ஓர் அங்கமாகும்.
குறைதீர்ப்பு மன்ற நிகழ்ச்சியுடன் ஓய்வுக்கு முந்தைய ஆற்றுப்படுத்துதலும்  ஆறு மாதங்களுக்குத் தொடர்ந்து நடத்த திட்டமிடப்பட்டுள்ளது. பணி ஓய்வுக்குப் பிறகு என்னென்ன உரிமைகள், சலுகைகள் பெறலாம் என அறிவுறுத்துவதற்காக இது நடத்தப்படுகிறது. இது தவிர, தலைமைக் கணக்குத் தணிக்கை அலுவலர் அலுவலகங்களும் தனியாக ஓய்வூதியர்களின் குறைதீர்ப்பு முகாம்களை நாடு முழுவதும் நடத்துகின்றன.
நிகழ்ச்சியை ஒட்டி, மத்திய அரசுப் பணியாளர்களின் பங்களிப்பைப் போற்றும் வகையில் “அனுபவ் 2018 விருதுகளையும்” வழங்கப்படும்.
பாதுகாப்பு அமைச்சகம்
துபாயில் உள்ள ரஷீத் துறைமுகத்திற்கு இந்திய கப்பல்கள் பயணம் 
இந்தியக் கடற்படையின் முன்னணி போர்க் கப்பல்களான ஐ.என்.எஸ் விசாகப்பட்டினம் மற்றும் ஐ.என்.எஸ் திரிகந்த் ஆகியவை 2023 ஆகஸ்ட் 08 முதல் 11 வரை துபாயின் ரஷீத் துறைமுகத்திற்கு பயணம் மேற்கொள்கின்றன. ஐ.என்.எஸ் விசாகப்பட்டினம் மற்றும் ஐ.என்.எஸ் திரிகந்த் முறையே கேப்டன் அசோக் ராவ் மற்றும் கேப்டன் பிரமோத் ஜி தாமஸ் ஆகியோரால் வழிநடத்தப்படுகின்றன.
இந்தப் பயணத்தின் போது, கப்பல்கள் ஐக்கிய அரபு எமிரேட்ஸ் கடற்படையுடன் கடல்சார் நடவடிக்கைகளின் பல்வேறு கூறுகள் குறித்து தொழில்முறை தொடர்புகளை மேற்கொள்ளும், மேலும் ஒத்துழைப்பை மேம்படுத்துவதற்கும் இரு கடற்படைகளுக்கும் இடையிலான உறவுகளை வலுப்படுத்துவதை நோக்கமாகக் கொண்ட சிறந்த நடைமுறைகளைப் பகிர்ந்து கொள்ளும். ஐக்கிய அரபு எமிரேட்ஸ் கடற்படையுடன் இருதரப்பு பயிற்சி 'சயீத் தல்வார்' திட்டமிடப்பட்டுள்ளது, இது இரு கடற்படைகளுக்கும் இடையிலான பரஸ்பர செயல்பாடு மற்றும் ஒருங்கிணைப்பை மேம்படுத்த திட்டமிடப்பட்டுள்ளது. தற்போதைய பயணம் இரு கடற்படைகளுக்கும் இடையிலான கடல்சார் கூட்டாண்மையை மேலும் மேம்படுத்துவதோடு, பிராந்தியத்தில் உள்ள பாதுகாப்பு சவால்கள் குறித்த பொதுவான புரிதலை வளர்க்கும்.
பாதுகாப்பு அமைச்சகம்
இந்திய கடற்படை மற்றும் ஆஸ்திரேலிய கடற்படை இடையே பேச்சுவார்த்தைகள் நடத்துவதற்கான ஒப்பந்தம் கையெழுத்து
இந்திய மற்றும் ஆஸ்திரேலிய கடற்படை உறவுகளை மேம்படுத்துவதற்கான கூட்டு வழிகாட்டுதல் ஒப்பந்தத்தில், இருநாட்டு கடற்படை தலைவர்களும் கடந்த ஆகஸ்ட் 18ம் தேதி கையெழுத்திட்டனர். இதைத் தொடர்ந்து, இரு நாட்டு கடற்படைகளும் பேச்சுவார்த்தை நடத்துவதற்கான விதிமுறைகள் குறித்த ஒப்பந்தம் இன்று கையெழுத்தானது. காணொலி காட்சி மூலம் நடந்த இந்த விழாவில், இந்திய கடற்படை சார்பில் ரியர் அட்மிரல் ஜஸ்விந்தர் சிங், ஆஸ்திரேலிய கடற்படை சார்பில் துணை தளபதி ரியர் அட்மிரல் கிரிஸ்டோபர் ஸ்மித் ஆகியோர் கையெழுத்திட்டனர்.
இந்த ஒப்பந்தம், பரஸ்பர புரிதல், நம்பிக்கை மற்றும் வெளிப்படைத்தன்மை, மேம்பட்ட நல்லெண்ணம் மற்றும் இருதரப்பின் கவலைகள் மற்றும் எதிர்கால செயல்பாடுகளில் புரிதல் ஆகியவற்றின் பரந்த நோக்கத்தை வலியுறுத்துகிறது. மேலும் இந்தியா மற்றும் ஆஸ்திரேலிய கடற்படைகள் இடையேயான பேச்சுக்களை நடத்துவதற்கான விரிவான வழிகாட்டுதலை வழங்குகிறது. இந்த பேச்சுக்களின் முடிவுகளின் அடிப்படையில் தனி ஒப்பந்தங்களை செயல்படுத்துவதற்கான வாய்ப்புகள் ஏற்படும்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1759317
-----
(Visitor Counter : 209
தகவல் மற்றும் ஒலிபரப்பு அமைச்சகம்
கங்ரா மத்திய கூட்டுறவு வங்கியின் சிறப்பான வளர்ச்சிக்கு மத்திய அமைச்சர் திரு அனுராக் தாக்கூர் வாழ்த்து
கங்ரா மத்திய கூட்டுறவு வங்கியின் சிறப்பான வளர்ச்சிக்கு மத்திய தகவல் மற்றும் ஒலிபரப்புத் துறை அமைச்சர் திரு அனுராக் தாக்கூர் இன்று  வாழ்த்து தெரித்தார். ரூ. 46 கோடி அளவிற்கு நட்டத்தில் இயங்கிவந்த இந்த வங்கி நான்கே வருடங்களில் கடந்த நிதியாண்டில் ரூ.87 கோடி அளவிற்கு லாபம் ஈட்டியுள்ளது.
கடந்த 4 வருடங்களில் வங்கியின் வளர்ச்சியை பாராட்டிய அமைச்சர், பல்வேறு சமூகப் பாதுகாப்புத் திட்டங்கள் மூலம் வாடிக்கையாளர்களின் எண்ணிக்கையை அதிகரித்துள்ளதாகக் கூறினார். சுமார் 17 லட்சம் வாடிக்கையாளர்களைக் கொண்டுள்ள இந்த வங்கியின் 1,400 ஊழியர்களுக்கு அவர் வாழ்த்து தெரிவித்துள்ளார். கடந்த 4 வருடங்களில் இந்த வங்கியின் வர்த்தகம் ரூ.3,000 கோடி அளவுக்கு வளர்ச்சி அடைந்துள்ளதாகக் கூறினார்.
கடந்த 1920 ஆம் ஆண்டு பதிவு செய்யப்பட்டு, அதே ஆண்டு மார்ச் மாதம் வங்கி நடவடிக்கையை கங்ரா மத்திய கூட்டுறவு வங்கி தொடங்கியது. தரம்சாலாவில் தலைமையகம் அமைந்துள்ள இந்த வங்கியுடன் சேர்த்து தற்போது மொத்தம் 26 கிளைகள் உள்ளன.
மேலும் விவரங்களுக்கு இதன் ஆங்கில செய்திக் குறிப்பைக் காணவும்: https://pib.gov.in/PressReleseDetail.aspx?PRID=1850910
நுகர்வோர் நலன், உணவு மற்றும் பொது விநியோகம் அமைச்சகம்
இந்திய தரங்கள் அமைப்பின் செயல்பாடுகளை திரு.ராம்விலாஸ் பாஸ்வான் ஆய்வு செய்தார்
புகார்களுக்கான குறைதீர்ப்பு அமைப்பு, கட்டாயச் சான்றளிப்பு 2016 இந்திய தரங்கள் சட்டத்தின் புதிய பிரிவுகளை திறம்பட அமலாக்குவது தொடர்பான பிரச்னைகள் விவாதிக்கப்பட்டன
நாடாளுமன்ற ஆலோசனைக்குழுக் கூட்டத்திற்கு திரு. ராம்விலாஸ் பாஸ்வான் தலைமை தாங்கினார்
மத்திய நுகர்வோர் விவகாரங்கள், உணவு, பொது விநியோக அமைச்சகத்திற்கான நாடாளுமன்ற ஆலோசனைக்குழுக் கூட்டம் நுகர்வோர் விவகாரங்கள், உணவு, பொது விநியோகத்துறை அமைச்சர் திரு. ராம்விலாஸ் பாஸ்வான் தலைமையில் இன்று நாடாளுமன்ற இணைப்பு கட்டடத்தில் நடைபெற்றது. கூட்டத்தில் நுகர்வோர் விவகாரங்கள், உணவு, பொது விநியோகத்துறை இணை அமைச்சர் திரு. சி ஆர் சவுத்ரி, நாடாளுமன்ற உறுப்பினர்கள், அமைச்சகத்தின் சம்பந்தப்பட்ட அதிகாரிகள் கூட்டத்தில் பங்கேற்றனர்.
கூட்டத்தில் இந்திய தரங்கள் நிறுவன  செயல்பாடுகள் குறித்து திரு. ராம் விலாஸ் பாஸ்வான் ஆய்வு செய்தார். புகார்கள் மீதான குறைதீர்ப்பு அமைப்பு, கட்டாய சான்றளிப்பு, நுகர்வோர் நம்பிக்கையை விளம்பரம் மற்றும் இதர பல்வேறு கலந்துரையாடல் நடவடிக்கை மூலம் உயர்த்துதல் ஆகியவற்றை அமைச்சர் வலியுறுத்தினார். 2016ல் பிஐஎஸ் புதிய சட்டத்தின் பிரிவுகளை திறம்பட அமலாக்குவது குறித்தும் அமைச்சர் வலியுறுத்தினார்.
பிஐஎஸ்-ன் மத்திய செயல்பாடுகளில் மேம்பாடு பிரச்னை குறித்து உறுப்பினர்கள் விவாதித்தனர். தரங்களை நிர்ணயித்தல், சான்றளிப்பு, ஹால்மார்க் முத்திரை, சோதனைக்கூட பரிசோதனை, நுகர்வோர் விவகாரங்கள், சர்வதேச ஒத்துழைப்பு போன்றவை குறித்து விவாதிக்கப்பட்டது.
இந்தக் கூட்டத்தில் மக்களவை உறுப்பினர்கள் திரு. ராம் பிரசாத் சர்மா, திரு. ரமேஷ்சந்தர் கவுசிக், மாநிலங்களவை உறுப்பினர் திரு. பல்வீந்தர் சிங் புந்தர் ஆகியோர் கலந்து கொண்டனர்.
(Visitor Counter : 98
பிரதமர் அலுவலகம்
ஜி20 மாநாட்டின் நிறைவு விழாவில் பிரதமர் ஆற்றிய உரையின் தமிழாக்கம்
பிரேசிலுக்கு நமது ஆதரவை உறுதிப்படுத்துகிறோம். அவர்களின் தலைமையின் போது, ஜி20 அமைப்பு, நம் பொதுவான நோக்கங்களை மேலும் முன்னெடுத்துச் செல்லும் என்று நம்புகிறோம்.
பிரேசில் அதிபரும், எனது நண்பருமான திரு லூலா டா சில்வாவுக்கும் எனது வாழ்த்துகளை தெரிவித்துக் கொள்கிறேன்.
இதன்படி அவரிடம் தலைமைத்துவத்தை ஒப்படைக்கிறேன்.
இந்த சந்தர்ப்பத்தில் தனது எண்ணங்களைப் பகிர்ந்து கொள்ளுமாறு அதிபர் திரு லூலாவை நான் அழைக்கிறேன்.

மாண்புமிகு பெருமக்களே,
நவம்பர் மாதம் வரை ஜி20 தலைமையை இந்தியா வகிக்கிறது என்பதை நீங்கள் அறிவீர்கள். இன்னும் இரண்டரை மாதங்கள் உள்ளன.
இந்த இரண்டு நாட்களில், நீங்கள் அனைவரும் பல விஷயங்களை முன்வைத்துள்ளீர்கள், ஆலோசனைகளை வழங்கியுள்ளீர்கள், பல முன்மொழிவுகளை முன்வைத்துள்ளீர்கள்.
இத்தகைய ஆலோசனைகளை மீண்டும் ஒருமுறை ஆராய்ந்து, அவற்றின் முன்னேற்றத்தை எவ்வாறு விரைவுபடுத்த முடியும் என்பதைப் பார்ப்பது நமது பொறுப்பு.
ஜி20 உச்சிமாநாட்டின் மற்றொரு காணொளி அமர்வை நவம்பர் இறுதியில் நடத்த நான் முன்மொழிகிறேன்.
அந்த அமர்வில், இந்த உச்சிமாநாட்டின்போது தீர்மானிக்கப்பட்ட விஷயங்களை நாம் மறுஆய்வு செய்யலாம்.
இவை அனைத்தின் விவரங்களையும் எங்கள் குழு உங்கள் அனைவருடனும் பகிர்ந்து கொள்ளும்.
இதில் நீங்கள் அனைவரும் இணைவீர்கள் என நம்புகிறேன்.
மாண்புமிகு பெருமக்களே,
இந்த வார்த்தைகளுடன் இந்த ஜி20 உச்சிமாநாட்டை அதிகாரப்பூர்வமாக நிறைவு செய்கிறேன்.
ஒரு பூமி, ஒரு குடும்பம், ஒரு எதிர்காலத்தை நோக்கிய பாதை இனிமையானதாக இருக்கட்டும்.
அதாவது உலகம் முழுவதும் நம்பிக்கையும், அமைதியும் நிலவட்டும்.
140 கோடி இந்தியர்களின் நல்வாழ்த்துகளுடன், உங்கள் அனைவருக்கும் எனது மனமார்ந்த நன்றியைத் தெரிவித்துக் கொள்கிறேன்.
பொறுப்புத்துறப்பு - இது பிரதமர் உரையின் தோராயமான மொழிபெயர்ப்பாகும். பிரதமர் தமது உரையை இந்தியில் வழங்கியிருந்தார்.
தகவல் மற்றும் ஒலிபரப்பு அமைச்சகம்
குழந்தை பருவத்தின் கனவுகளையும், ஆற்றல்களையும் 53-வது இந்திய சர்வதேச திரைப்பட விழா காட்சிப்படுத்துகிறது
குழந்தை பருவத்தின் கனவுகளையும், ஆற்றல்களையும், நுட்பமான அறிவையும் காட்சிப்படுத்துவதற்கு, 53-வது இந்திய சர்வதேச திரைப்பட விழா உறுதி பூண்டுள்ளது. குழந்தைகள் வடிவமைக்கப்பட வேண்டியவர்கள் அல்ல, மக்களின் எண்ணங்களைத்தான் வடிவமைக்க வேண்டும் என்று பிரபல அமெரிக்க எழுத்தாளர் ஜெஸ் லயர் தெரிவித்துள்ளார்.
'கேபெர்னம்' திரைப்படத்தில் குழந்தைப் பருவத்தை முற்றிலும் தொலைத்த ஒரு சிறுவனின் கதைக்களத்தில் இருந்து 'நானி தெரி மோர்னி' திரைப்படத்தில் மோன்பெனி எசங்-ன் கதாபாத்திரம் வரையில் குழந்தைகளின் சிறப்புமிக்க ஆற்றலை வெளிப்படுத்தும் விதமாக காட்சிப்படுத்தப்பட்டது. குழந்தைகளின் வீர, தீர செயல்களுக்கான தேசிய விருது பெற்றவர் மோன்பெனி எசங் ஆவர். அவர் தண்ணீரில் மூழ்கிய அவரது பாட்டியை பயமின்றி உயிரோடு காப்பாற்றினார். 53-வது இந்திய சர்வதேச திரைப்பட விழா ஐக்கிய நாடுகள் சர்வதேச நிதியத்துடன் இணைந்து சிறார் பிரிவில் 6 திரைப்படங்களை திரையிடுகிறது.
'சுமி' என்ற திரைப்படத்தில், இந்தியாவின் கிராமப்புறப் பகுதியில் வாழ்ந்து வரும் அடிப்படை வசதிகள் மற்றும் உரிமைகள் மறுக்கப்பட்ட 12 வயது சிறுமி சுமதியின் வாழ்க்கையை பற்றிய கதையாகும். அவரது வீட்டிலிருந்து பள்ளிக்கு நெடுந்தூரம் செல்ல வேண்டி இருந்ததால், தனக்கு மிதிவண்டி வேண்டும் என்று கனவு காண்கிறார். அதற்காக அவரது போராட்டம், நம்பிக்கை போன்றவற்றின் அடிப்படையில் கதைக்களம் அமைக்கப்பட்டுள்ளது.
வங்காள மொழி திரைப்படமான 'நானி தெரி மோர்னி'யில் இரண்டு 8 வயது சிறுவர்களின் வாழ்வில், பாபர் மசூதி விவகாரத்திற்கு பிறகு மத உணர்வு எவ்வித பாதிப்பை ஏற்படுத்துகிறது என்ற கதைக்களத்தில் அமைக்கப்பட்டுள்ளது. 'உத் ஜா நானே தில்' மற்றும் 'தனக்' போன்ற திரைப்படங்களும் இந்த பிரிவில் திரையிடப்படுகின்றன.
வடகிழக்குப் பகுதி வளர்ச்சி அமைச்சகம்
மணிப்பூர் - திரிபுரா இடைய முதல் ஜன்சதாப்தி எக்ஸ்பிரஸ் ரயில் : மத்திய அமைச்சர் திரு ஜி கிஷன் ரெட்டி கொடியசைத்து தொடங்கி வைத்தார்
மணிப்பூர் - திரிபுரா மாநிலங்களை அசாம் வழியாக இணைக்கும் முதல் ஜன்சதாப்தி எக்ஸ்பிரஸ் ரயிலை ரயில்வே அமைச்சர் திரு அஸ்வினி வைஷ்ணவ் மற்றும் வடகிழக்கு பகுதி மேம்பாட்டுத்துறை அமைச்சர் திரு ஜி கிஷன் ரெட்டி ஆகியோர் மணிப்பூர் முதல்வர் திரு நாங்தோம்பம் பிரன் சிங் மற்றும் திரிபுரா முதல்வர் திரு பிப்லப் குமார் தேவ் ஆகியோர் முன்னிலையில் காணொலி மூலம் இன்று தொடங்கி வைத்தனர்.
மணிப்பூர், திரிபுரா மற்றும் தெற்கு அசாம் மக்களின் நீண்டநாள் கோரிக்கை அகர்தலா- ஜிரிபம்-அகர்தலாவை இணைக்கும் சிறப்பு ரயில்கள் ஜன் சதாப்தி தொடக்கம் மூலம் நிறைவேறியுள்ளது. இந்த சிறப்பு ரயில்கள் அகர்தலா மற்றும் ஜிரிமம் ரயில் நிலையங்களில் இருந்து ஒரே நேரத்தில் தொடங்கி வைக்கப்பட்டன.
இந்நிகழ்ச்சியில் பேசிய மத்திய அமைச்சர் ஜி கிஷன் ரெட்டி, ‘‘ முக்கிய நகரங்களை இணைப்பதிலும், பயணிகள் போக்குவரத்து, வர்த்தகம் மற்றும் சுற்றுலாவை ஊக்குவிப்பதிலும் இந்த சிறப்பு ரயில்கள் முக்கியமானதாக இருக்கும்’’ என்றார்.
வடகிழக்கு மாநிலங்களின் வளர்ச்சிக்கான பட்ஜெட் கடந்த 7 ஆண்டுகளில் சுமார் இரு மடங்கு அதிகரித்து ரூ.68,020 கோடியாக உயர்த்தியதன் மூலம் வடகிழக்கு மாநிலங்களுக்கு பிரதமர் அளிக்கும் முன்னுரிமை தெளிவாக தெரிகிறது என அவர் மேலும் கூறினார்.
இத்திட்டத்தை விரைவாக முடிப்பதில் சம்பந்தப்பட்ட அனைவருக்கும் ரயில்வேத்துறை அமைச்சர் திரு அஸ்வினி வைஷ்ணவ் நன்றி தெரிவித்தார்.
அகர்தலா - ஜிரிபம் - அகர்தலா ஜன்சதாப்தி விரைவு ரயில் திங்கள், புதன் மற்றும் வெள்ளிக்கிழமைகளில், வாரத்துக்கு 3 முறை இயக்கப்படும். அகர்தலாவில் இருந்து காலை 6 மணிக்கு புறப்படும் ரயில் - மதியம் 12 மணிக்கு ஜிரிபம் சென்றடையும். மறுமார்க்கத்தில் ஜிரிபம்-லிருந்து மாலை 4 மணிக்கு புறப்படும் ரயில் அகர்தலாவுக்கு இரவு 10 மணிக்கு வந்தடையும்.
மேலும் விவரங்களுக்கு இந்த ஆங்கில செய்திக் குறிப்பைக் காணலாம்: https://www.pib.gov.in/PressReleasePage.aspx?PRID=1788600
நிதி அமைச்சகம்
பரிமாற்ற விகித அறிவிக்கை எண்.88/2020- சுங்கம் 
1962 சுங்கச் சட்டத்தின் 14-வது பிரிவு அளித்துள்ள அதிகாரத்தின் படி , செப்டம்பர் 18 2020 முதல் வெளிநாட்டு நாணயங்களுக்கு இணையாக இந்திய நாணயத்தின் மதிப்பு , பிற்சேர்க்கை பகுதி 1 மற்றும் பகுதி 2-ன் படி மத்திய மறைமுக வரிகள் மற்றும் சுங்க வாரியம் வெளியிட்டுள்ளது. 2020 செப்டம்பர் 3-ம் தேதியிட்ட அறிவிக்கை 84/2020 – சுங்கம்  –ல் குறிப்பிட்டது ஒதுக்கி வைக்கப்படுகிறது. இறக்குமதி மற்றும் ஏற்றுமதி தொடர்பான நோக்கத்திற்காக இது அறிவிக்கப்படுகிறது.
விவரங்களுக்கு https://pib.gov.in/PressReleseDetail.aspx?PRID=1655688 தளத்தை அணுகவும்.
(Visitor Counter : 103
அறிவியல் மற்றும் தொழில்நுட்பத்துறை
ஸ்டார்ட் அப்கள் மற்றும் எம்.எஸ்.எம்.இ.க்களுக்கு இ-வணிகத் தளங்கள் முக்கியமான உதவியாக இருக்கும் என்று மத்திய அமைச்சர் டாக்டர் ஜிதேந்திர சிங் கூறியுள்ளார்
ஸ்டார்ட் அப்கள் மற்றும் எம்.எஸ்.எம்.இ.க்களுக்கு இ-வணிகத் தளங்கள் முக்கியமான உதவியாக இருக்கும் என்று மத்திய அறிவியல் மற்றும் தொழில்நுட்பத் துறை இணையமைச்சர்  பிரதமர் அலுவலகம், பணியாளர் நலன், பொதுமக்கள் குறைதீர்ப்பு, ஓய்வூதியம், அணுசக்தி மற்றும் விண்வெளித் துறை இணை அமைச்சர் டாக்டர் ஜிதேந்திர சிங் கூறியுள்ளார்.
புதுதில்லியில் இன்று நடைபெற்ற 4-வதுஅமேசான் எஸ்எம்பவ் உச்சிமாநாட்டில் "புதிய கண்டுபிடிப்பு மற்றும் தொழில்முனைவை வளர்ப்பது: சிறு வணிக வெற்றிக்கு வழியமைத்தல்" என்ற தலைப்பில் டாக்டர் ஜிதேந்திர சிங் உரையாற்றினார். குறு, சிறு மற்றும் நடுத்தர நிறுவனங்கள்  இந்தியாவின் பொருளாதாரத்திற்கு முக்கியமானவை, ஏனெனில் இந்தத் துறை துணைப் பிரிவுகளை உள்ளடக்கியது. இதன் மூலம் நாட்டின் ஒட்டுமொத்த தொழில்துறை வளர்ச்சிக்கு மகத்தான பங்களிப்பை வழங்குகிறது. இந்நிறுவனங்கள் பொருட்கள் மற்றும் பண்டங்களின் உற்பத்தி மற்றும் செயலாக்கத்தில் ஈடுபட்டுள்ளன என்று டாக்டர் ஜிதேந்திர சிங் கூறினார்.
எம்.எஸ்.எம்.இ.க்கள் இந்தியப் பொருளாதாரத்தின் முதுகெலும்பாக உள்ளன. இந்தியாவின் மொத்த உள்நாட்டு உற்பத்தியில் சுமார் 30% பங்களிக்கின்றன. 11 கோடி இந்தியர்களுக்கு வேலை வாய்ப்புகளை உருவாக்குகின்றன என்றும் அமைச்சர் தெரிவித்தார்.
பிரதமர் திரு நரேந்திர மோடி தலைமையின் கீழ், வேகமாக வளர்ந்து வரும் கண்டுபிடிப்பு தலைமையிலான பொருளாதாரங்களில் ஒன்றாக இந்தியா உருவெடுத்து வரும் நிலையில், இ-வணிகத் தளங்களுடனான ஒத்துழைப்பு, தனியார் மற்றும் பொதுத் துறை, அரசு மற்றும் தொழில்துறை இடையே ஒரு பாலமாக முக்கிய பங்கு வகிக்கிறது என்று டாக்டர் ஜிதேந்திர சிங் கூறினார்.
இந்தியாவை 5 டிரில்லியன் டாலர் பொருளாதாரமாக மாற்றுவதற்கும், நமது 'தற்சார்பு இந்தியா' தொலைநோக்கு பார்வையை மேம்படுத்துவதற்கும் எம்.எஸ்.எம்.இ.க்கள் திறவுகோலைக் கொண்டுள்ளன. புதிய கண்டுபிடிப்புகள் மற்றும் தொழில்முனைவு குறித்த பிரதமர் மோடியின் வலுவான முனைப்புடன் இன்றைய இளைஞர்கள் உள்ளனர். இது இந்தியாவை வளர்ந்த பொருளாதாரங்களின் கூட்டமைப்பிற்குக் கொண்டு செல்லும் என்று அவர் மேலும் கூறினார்.
"இன்று நாம் உலகின் ஐந்தாவது பெரிய பொருளாதாரமாக இருக்கிறோம், உலகளாவிய கண்டுபிடிப்பு குறியீட்டுத் தரவரிசையில் நாம் 40 இடங்கள் முன்னேறி 40வது இடத்தை எட்டியுள்ளோம். குவாண்டம் தொழில்நுட்பம், செயற்கை நுண்ணறிவு மற்றும் வளர்ந்து வரும் தொழில்நுட்பத் துறைகளில் நாம் குறிப்பிடத்தக்க முன்னேற்றங்களைக் கண்டுள்ளோம். இந்தியா ஏற்கனவே ஏற்றத்தில் உள்ளது. இந்தியாவின் 100 வது சுதந்திர தினத்தைக் கொண்டாடும் அடுத்த 25 ஆண்டுகளான அமிர்த காலத்தின்போது தொழில்நுட்பம், புதிய கண்டுபிடிப்பு, தொழில்முனைவு ஆகியவை செயல்திட்டத்தைத் தீர்மானிக்கும் முக்கிய காரணிகளாக இருக்கும்" என்று டாக்டர் ஜிதேந்திர சிங் கூறினார்.
வணிகம் மற்றும் தொழில்துறை அமைச்சகம்
‘வசுதைவ குடும்பகம்’ என்ற தத்துவத்தின் உண்மையான தூதர்களாக அமெரிக்காவில் வசிக்கும் இந்தியர்கள் விளங்குவதாக மத்திய அமைச்சர் திரு பியூஷ் கோயல் பேச்சு
அமெரிக்காவில் வசிக்கும் இந்தியர்கள், ‘வசுதைவ குடும்பகம்’  என்ற தத்துவத்தின் உண்மையான தூதர்களாக விளங்குவதாக மத்திய தொழில், வர்த்தகம், நுகர்வோர் நலன், உணவு, பொது விநியோகம் மற்றும் ஜவுளித்துறை அமைச்சர் திரு பியூஷ் கோயல் கூறியுள்ளார். சான் ஃபிரான்சிஸ்கோவில் நடைபெற்ற சமுதாய வரவேற்பு நிகழ்ச்சியில் பேசிய அவர் இதனைத் தெரிவித்தார்.
சான் ஃபிரான்சிஸ்கோவில் அமைச்சரால் தொடங்கப்பட்ட ‘இந்திய- அமெரிக்க புத்தொழில் சேது '  என்ற முன்முயற்சி குறித்துப் பேசுகையில், இத்திட்டம், இந்திய, அமெரிக்க நிறுவனங்களுக்கு இடையே ஒரு பாலமாக செயல்படும் என்றும், அமெரிக்காவில் வசிக்கும் இந்தியர்களின் வெற்றிப் பயணங்களை மேம்படுத்தி, தொழில்முனைவோரிடையே மாற்றத்தை ஏற்படுத்தி, அவர்களின் தரத்தை உயர்த்த ஆதரவளிக்கும் என்றும் திரு கோயல் குறிப்பிட்டார். இந்த முன்முயற்சியில் பங்கேற்குமாறு நிகழ்ச்சியில் கலந்து கொண்டவர்களுக்கு அழைப்பு விடுத்த அமைச்சர், இந்தியாவின் தலைசிறந்த அறிவாளிகளுக்கு ஆதரவளித்து நாட்டிற்கு சேவை புரிவதற்கு அமெரிக்காவில் வசிக்கும் இந்தியர்களுக்கு இது ஓர் உன்னத வாய்ப்பு என்று தெரிவித்தார்.
இந்தியாவில் முதலீடு செய்ய விரும்பும் நிறுவனங்களுக்கு நாடு ஆதரவளிப்பதாக திரு கோயல் கூறினார். இந்தியாவுடன் இணைந்து பணியாற்ற சர்வதேச அளவில் பலர் விருப்பம் தெரிவிப்பதை சுட்டிக்காட்டிய அவர், வளர்ந்த நாடுகளுடன் மேம்பட்ட வர்த்தக ஒப்பந்தங்களில் அதிக கவனம் செலுத்தப்படுவதாகத் தெரிவித்தார். இந்தியாவின் நலனை அடிப்படையாகக் கொண்டே நமது தடையில்லா வர்த்தக ஒப்பந்தம் அமைந்துள்ளதாகவும், இது தொடர்பாக பல்வேறு நாடுகளுடன் ஆக்கபூர்வமான பேச்சு வார்த்தை நடைபெற்று வருவதாகவும் அமைச்சர் கூறினார்.
பிரதமர் திரு நரேந்திர மோடி தலைமையின் கீழ் தன்னிறைவு அடைவதற்கான அனைத்து முயற்சிகளையும் நாடு எடுத்து வருவதாகக் கூறிய அமைச்சர் திரு பியூஷ் கோயல், அடுத்த 25 ஆண்டுகளில் வளர்ந்த நாடாக இந்தியா மாறுவதற்கு வெளிநாடுகளில் வசிக்கும் இந்தியர்களின் ஒத்துழைப்பு மற்றும் பங்களிப்பைக் கோரினார்.
மேலும் விவரங்களுக்கு இதன் ஆங்கில செய்திக் குறிப்பை காணவும்:https://www.pib.gov.in/PressReleasePage.aspx?PRID=1857292